## TARNIJATE KÄITUMISKOODEKS

DOKUMENDI Liik: eeskiri

KÄSIRAAMAT: juhtimine

Tähis: EKT 2-1

versiooni NR: 2

koostaja: kvaliteedijuht

Kinnitaja: ostujuht

KuuPÄEV: 07.06.2024

**EESMÄRK**

Tarmeteci Tarnijate käitumiskoodeksi eesmärk on kehtestada selged eetilised suunised ja standardid oma tarnijatele, et luua usaldusväärne ja vastutustundlik äripartnerlus. Meie jaoks on oluline, et jagaksime sarnaseid väärtuseid ja põhimõtteid nii keskkonna, ühiskonna kui ka majanduse jätkusuutliku tegutsemise vallas, mis on ühtlasi kooskõlas ÜRO säästva arengu (SDG) eesmärkidega.

**ÜLDNÕUDED**

Euroopa Liidu ja Eesti Vabariigi seaduste ning regulatsioonide täitmine

Tarnijad järgivad kõiki kohalikke, riiklikke ja rahvusvahelisi seaduseid ning määruseid, mis on seotud nende tegevusalaga.

Tarnijad lähtuvad oma tegevuses EL Konfliktimineraalide määrusest (Regulation (EU) 2017/821).

Kliendinõuete täitmine, kvaliteedistandardid

Tarnijad lähtuvad tootmisel alati ja ainult meie poolt etteantud tehnilistest nõuetest ning rahvusvaheliselt kehtivatest standarditest.

Intellektuaalne omand

Tarnijad tagavad meie poolt avaldatava teabe ja avaldatavate andmete kaitse.

Järelevalve

Tarnija võimaldab juurdepääsu kõikidele Tarmeteci tooteid puudutavatele protsessidele, sh asjakohasele dokumentatsioonile. Tarnija nõustub tegema koostööd teda puudutavate väärtegude, ebaeetilise käitumise või korruptsiooni väidete uurimisel.

**KESKKOND**

KHG Emissioonid ja energiatõhusus

Tarnijad püüdlevad energiaefektiivsuse poole oma tegevuse kõigis aspektides, kasutades tõhusaid lahendusi ja tehnoloogiaid energia tarbimise vähendamiseks.

Vee ja õhu tarbimine

Tarnijad jälgivad regulaarselt, et nende tegevus ei kahjustaks vee ja õhu kvaliteeti viisil, mis ületab seaduses lubatud keskkonnanäitajate piire.

Jäätmekäitlus

Tarnijad sorteerivad prügi ning omavad ohjatud jäätmekäitluse protseduurikat.

Vastutustundlik ressursside hange

Tarnijad eelistavad jätkusuutlikke materjale ja tooraineid, mis aitavad vähendada keskkonnamõju kogu tootmisahelas.

Vastutustundlik kemikaalide ohje

Tarnijad lähtuvad oma tegevuses Ohtlike kemikaalide arvestuse korrast ning ohjavad kemikaale oma tootmises.

**SOTSIAALNE VASTUTUS**

Diskrimineerimine, ahistamine, võrdne kohtlemine

Tarnijad ei tolereeri diskrimineerimist ega ahistamist soo, rahvuse, rassi, usu või poliitilise kuuluvuse alusel ning kohtlevad kõiki võrdselt. Tarnijad värbavad töötajaid nende töövõimest lähtuvalt ning kohtlevad neid võrdselt, väärikalt ja austusega ning ei luba kehalist ega verbaalset vägivalda.

Lapstööjõud

Tarnijad ei värba lapsi, kes on nooremad kui koolikohustuslik vanus või nooremad kui 16-aastased (va kui töölevõtt toimub koolipraktika raames). Tarnijad tagavad, et nooremad kui 18-aastased isikud ei töötaks tingimustes, mis ohustavad nende haridust, tervist või ohutust.

Sunniviisiline töö

Tarnijad keelustavad igasuguse sunniviisiline töö. Tehtav töö peab olema vahatahtlik ega tohi alluda mitte ühelegi ähvardusele. Kõigil peab olema õigus lõpetada töösuhe Töölepingu seadusest tulenevate nõuete kohaselt.

Õiglane töötasu ja hüved

Tarnijad maksavad oma töötajatele konkurentsivõimelist töötasu ning jagavad hüvesid spordi, kultuuri, tervise vm valdkonnas.

Töö- ja puhkeaeg

Tarnijad peavad kinni seadusest tulenevate tööaegade regulatsioonist, kus ületunnitöö on reguleeritud vastavalt Töölepingu seaduse § 44 lg 1 järgi.

Ametiühingutesse kuulumine

Tarnijad lubavad oma töötajatel kuuluda ametiühingutesse, neid luua või nendega liituda.

Töötervishoid ja -ohutus

Tarnijatel on ohjatud töötervishoiu ja tööohutusalase tegevuse korraldus.

Identiteedi kaitse

Tarnijatel on reguleeritud Isikuandmete kaitse vastavalt EL GDPR-i määrusele.

**HEA JUHTIMISTAVA**

Korruptsioon, väljapressimised, altkäemaks

Tarnijad ei tolereeri oma äritegevuses korruptiivset käitumist, väljapressimist ega altkäemaksu andmist (vm ebaseaduslikke või eetiliselt küsitavaid tegevusi).

Õiglane vastasseis ja monopolivastasus (aus konkurents)

Tarnijad konkureerivad võrdsetel tingimustel konkurentsiseadusest lähtuvalt ega piira turukonkurentsi.

*Tarnija nimi ­­­­­­­­­­­­­­­­­---------------------------------------------------------*

*Ettevõtte aadress ---------------------------------------------------------*

*Allkirjastaja nimi ja allkiri ---------------------------------------------------------*

*Allkirjastaja ametikoht ---------------------------------------------------------*

*Kuupäev ---------------------------------------------------------*